open-index/open-wikipedia-markdown huggingface dataset:
Thor-Rune Haugen

**Thor-Rune Haugen** (født 1956) er en norsk TV-programleder. Han ble kjent som «Haugen i bua» på gameshowet *[[Casino (TV-program)|Casino]]* på TVNorge, og var kommentator på fotballkamper fra FA Premier League og Serie A på Canal+.

Haugen arbeidet fra 1977 som journalist for flere aviser (blant annet *[[Nye Takter]]* og *[[Puls (avis)|Puls]]*) før han ble heltids frilanser i 1984. Fra 1984 til 1989 arbeidet han med musikk- og sportsprogrammer i NRK-radio. I tiden 1989–1993 arbeidet han i TVNorge før han i 1993 ble Premier League-kommentator av daværende FilmNet, og fra 1997 Canal+.

Haugen er mangeårig speaker for SFK Lyn. Hans første kamp som landskampspeaker var Norge – Kypros i 1991 og han ga seg som speaker for det norske landslaget etter kampen Norge – Slovenia i 2012 etter over 100 kamper.

Han har også skrevet en samlet diskografi over norske rockeplater som ble lansert i årene fra 1955 til 1977 ved navnet *Riller over fjord og fjell* (2006).

Thor-Rune Haugen er sønn av trekkspilleren Arnt Haugen.

## Verk
### Bibliografi
* *Riller over fjord og fjell – Norsk rock på plate 1955–1977 – en diskografi* (2006)
* Norske albumklassikere, bokserie: *[[Folque]] – [[Folque (album)|Folque]]* (2022)

### Album
* *Livsnyter* (2020)

### Albumnotater
Liner notes, innstikk i album.
* Øystein Sunde: *[[Øystein Sundes 40 beste]]* (1990)
* Folque: *[[Dans dans]]* (1991)
* 1-2-6: *[[One Two Six]]* (1995)
* The Record Collection: *[[Most Wanted Country &ndash; 27 av de største country & western slagerne i Norge!]]* (1995)
* The Record Collection: *[[Most Wanted Country &ndash; 53 av de største country & western slagerne i Norge!]]* (1995)
* Saft: *[[1971&ndash;1996]]* (1996)
* Ruphus: *[[Coloured Dreams & Hidden Schemes]]* (1996)
* Arnt Haugen: *[[Grammofonartist gjennom 40 år Vol. 1 (1969&ndash;1988)]]* (1998)
* The Beatniks: *[[Celebrating 40 Years of Excellence]]* (2000)
* The Vanguards: *[[Vanguards Special: The Vanguards 1963&ndash;2003]]* (2003)
* Prudence: *[[Det det va]]* (2005)
* Arnt Haugen: *[[Det er solskinn i hver tone &ndash; 14 trekkspillfavoritter]]* (2005)
* Fairport Convention: *[[Many Ears to Please &ndash; Live In Oslo 1975]]* (2006)
* Lille Grethe: *[[Diamanter (Grethe Kausland-album)|Diamanter]]* (2006)
* Jens Book-Jenssen: *[[Diamanter (Jens Book-Jenssen-album)|Diamanter]]* (2006)
* Aunt Mary: *[[The Things We Stood For (1970-1973)]]* (2007)
* Arnt Haugen: *[[I fransk stil &ndash; Musetteinnspillinger 1952&ndash;1958]]* (2008)
* Vømmøl Spellmannslag: *[[Vømmøl'n]]* (2009)
* The Beatniks: *[[The Beatniks 50]]* (2011)
* Arnt Haugen: *[[Arnt Haugen 1948&ndash;1956]]* (2013)
* Roquefire: *[[Roll With Your Demons]]* (2014)
* Troll: *[[Trollkrem &ndash; Troll Records 1964&ndash;1974]]* (2015)
* Folque: *[[Folque (album)|Folque]]* (2015)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* Undertakers Circus: *[[Ragnarock (album)|Ragnarock]]* (2016)

## Referanser


## Eksterne lenker
*
Liste over inspektører for Grønland

## Inspektører for Nordgrønland
*Johan Friedrich Schwabe (1782–1786)
*Jens Clausen Wille (1786–1790)
*Børge Johan Schultz (1790–1797)
*Claus Bendeke (1797–1803)
*Peter Hanning Motzfeldt (1803–1817)
*Frederik Diderik Sechmann Fleischer (1815–1817) (fungerende for Motzfeldt)
*Johannes West (1817–1825)
*Carl Peter Holböll (1825–1828)
*Ludvig Fasting (1828–1843)
*Hans Peter Christian Møller (1843–1845)
*Nicolai Zimmer (1845–1846)
*Christian Søren Marcus Olrik (1846–1866)
*Carl August Ferdinand Bolbroe (1866–1867)
*Sophus Theodor Krarup-Smith (1867–1882)
*Hjalmar Christian Reinholdt (1882–1883) 
*Niels Alfred Andersen (1883–1898)           
*Johan Carl Joensen (1898–1900) 
*Jens Daugaard-Jensen (1900–1912)         
*Anders Peter Olsen (1912–1913)
*Harald Lindow (1913–1924)

## Inspektører i Sydgrønland
*Bendt Olrik (1782–1789)
*Andreas Molbech Lund (1789–1795)
*Claus Bendeke (1795–1797)
*Niels Rosing Bull (1797–1802)
*Marcus Nissen Myhlenphort (1802–1821) 
*Christian Alexander Platou (1821–1823) 
*Arent Christopher Heilmann (1823–1824) 
*Christian Alexander Platou (1824–1827)
*Ove Valentin Kielsen (1827–1828)
*Carl Peter Holböll (1828–1856)
*Jørgen Nielsen Møller (1856–1857) 
*Hinrich Johannes Rink (1857–1868)
*Albert E. Blichfeldt Høyer (1868–1869)
*Hannes Peter Stephensen (1870–1882)
*Frederik Tryde Lassen (1882–1884) 
*Carl Julius Peter Ryberg (1884–1890)
*Johan Carl Joansen (1890–1891) 
*Conrad Poul Emil Brummerstedt (1891–1892) 
*Edgar Christian Fencker (1892–1899)
*Regnar Stephensen (1899–1902)
*Oscar Peter Cornelius Koch (1902–1903)
*Ole Bendixen (1903–1914)
*Oluf Hastrup (1914–1915)
*Carl Frederik Harries (1915–1923)
*Christian Simony (1924)
*Knud Oldendow (1924) 

## Se også
* Liste over landsfogder for Grønland (1925–1979)
* Liste over Grønlands statsministre (1979 -)
Chiswick Park undergrunnsstasjon

**Chiswick Park undergrunnsstasjon** er en stasjon i Londons undergrunnsbane. Den betjenes av tog på District-linjen, og ligger i kollektivsone 3 mellom Acton Town og Turnham Green. Piccadilly-linjen passerer stasjonen uten å stoppe.

Stasjonen ble åpnet 1. juli 1879 av *Metropolitan District Railway* som *Acton Green*. I 1889 ble den omdøpt til *Chiswick Park and Acton Green*.

|}

## Eksterne lenker
* Chiswick Park Underground Station   Transport for London (Engelsk)
Sta. Clara kirke

**Sta. Clara kirke** er en katolsk kirke i Kongsvinger. Kirken er viet til Klara av Assisi og tilhører Oslo katolske bispedømme. Den ble vigslet av biskop Gerhard Schwenzer ved en høytidelig seremoni lørdag 16. juni 2001.

Ved innvielsen var det over 700 år siden det sist ble innviet en katolsk kirke i Kongsvinger og distriktets snaut 300 katolikker hadde i mer enn 40 år ønsket seg en egen kirke som samlingspunkt. Kirken kostet om lag ni millioner kroner. Sta. Clara menighet ble opprettet 2. desember 2007. Menigheten omfatter de seks kommunene i Kongsvinger og omegn: Kongsvinger, Nord-Odal, Sør-Odal, Eidskog, Grue og Åsnes. Til sammen blir dette totalt 4&nbsp;580&nbsp;km². Over halvparten av menigheten består av polakker (794 medlemmer i 2018).

Kirkekomplekset består av to separate bygninger bundet sammen av et atrium og fremstår utad som en enhet. Bebygd areal er brutto ca. 700 m2 . I nord ligger kirken 220 m2 og har 112 sitteplasser. I sør ligger menighetslokale som med blant annet kjøkken og møterom på i alt 210 m2 . Over en del av dette arealet er det plassert en prestehybel på vel 40m2 . Det mellomliggende atriet er delvis overbygd og er på 150m2 . Bygningene er oppført i lecastein som er forblendet med oker/gulaktig Sandstein fra Tsjekkia. Kirkebygget ble startet i juni 2000 og bygget ble ferdigstilt juni 2001.Innredningen i kirken og menighetssalen er produsert i Polen.

Byggeskikkprisen til St. Clara kirke blie tildelt av Kongsvinger kommune for 2003. Den katolske menigheten i Kongsvinger har sine messer i en kirke som har vakt oppsikt blant arkitekter i hele Europa. Ved å bruke tradisjonelle virkemidler på en ny måte, får denne kirken en egen kraft. Slik beskriver det internasjonale arkitekttidskriftet The arcitectural review den katolske kirke på Vennersberg St. Clara. Det er ikke ofte om noen gang at lille Kongsvinger kommer i de store fagtidsskriftene. Men så skjedde i artikkelen Sensing the Divine (Å fornemme det - 15 - guddommelige) er St. Clara kirke en av 5 omtalte kirkebygg verden over. De andre er i Los Angeles, Lisboa,Chemnitz i Tyskland og Puglia i Italia. Det er spesielt kombinasjonen av enkle linjer, lysflater og miljø med norsk skog rundt. St. Clara ble bygget med ett minimalt budsjett og materialvalg og lyssettingen blir derfor viktigere. I så måte er St. Clara svært ulik det vi kjenner av katolske kirker og katedraler i Sør-Europa. Men nordisk nøkternhet trenger ikke bety kjedelig og traust, tvert imot. Arkitektkontoret Hille og Strandskogen i Oslo tegnet kirken, som alt har fått så stor oppmerksomhet at den er viet 4 sider i det prestisjetunge tidsskriftet.

Menigheten samles til Høymesse hver søndag kl. 11.00 med etterfulgt kirkekaffe. Kirken åpnes også etter behov for besøkende og turister. Kontakt menighetens kontor for bestilling. Adgang er gratis.

## Eksterne lenker
* Hjemmeside
* Sta. Clara menighet
Live at Texas Stadium

***Live at Texas Stadium*** er et countryalbum (konsertalbum) av Alan Jackson, George Strait og Jimmy Buffett utgitt på MCA Nashville den 3. april i 2007.

Albumet består av innspillinger fra konserten trioen holdt på Texas Stadium i Dallas (USA), lørdag den 29. mai i 2004.

## Sporliste
# «Honk If You Honky Tonk»B
# «Murder on Music Row»A, B
# «Milk Cow Blues»B
# «Cowboys Like Us»B
# «All My Ex's Live in Texas»B, C
# «Hey Good Lookin'»A, B, C
# «Sea of Heartbreak»B,C
# «Northeast Texas Women»C
# «Boats to Build»A, B
# «Margaritaville»A, B, C
# «It's 5 O'Clock Somewhere»A, B
# «Designated Drinker»A, B
# «Texas Women»A
# «Seven Bridges Road»A
# «Where I Come from»A

### Noter
*A framført av Alan Jackson
*B framført av George Strait
*C framført av Jimmy Buffett

## Eksterne lenker
* 
* Alan Jackson, George Strait and Jimmy Buffett; ''Live at Texas Stadium''
Kulula.com

**Kulula.com** er et lavprisflyselskap med base i Johannesburg i Sør-Afrika. Selskapet flyr innenriks mellom de større byene i landet og utenlands til Namibia, Mauritius, Zambia og Zimbabwe. Selskapet holder til på OR Tambo internasjonale lufthavn i Johannesburg.

Navnet *kulula* er zulu for *det er lett* eller *det er enkelt*.

## Flåte

Kulula.com-flåten inneholder følgende fly (januar 2008):

*1 Boeing 737-800
*3 Boeing 737-400
*1 Boeing 737-200
*2 McDonnell Douglas MD-82
*1 Boeing 737-300

## Referanser


## Eksterne lenker
* 
* many recent Kulula.com aircraft photos
* [Kulula.com Fleet Detail](https://web.archive.org/web/20110527135022/http://www.planemad.net/Airline/ZA/Kulula.com_(MN_CAW)/Fleet.htm?show=all)
Robert Mateja

**Robert Mateja** (født 5. oktober 1974 i Zakopane) er en tidligere polsk skihopper som representerte Wisła Kraków. Han konkurrerte fra 1993 til 2007.

Etter flere tunge år valgte han å legge opp etter det som for han ble årets siste verdenscuprenn (bare de  30 beste i verdenscupen deltok i det siste) i Planica. Han gjorde et aldri så lite «comeback» under skiflygingen Harrachov i 2008, men lyktes ikke å kvalifisere seg til noen av rennene. Han deltok i 3 OL, Nagano i 1998, i Salt Lake City i 2002, og i Torino i 2006. Han hadde ingen suksess i noen av lekene, og 20. plassen fra Nagano ble det beste. Han ble nr. 5 med det polske laget i Torino. Men han fikk med seg 2 5. plasser i Planica i 01 og i Trondheim i 98. Han hadde det med å gjøre det bra i lagkonkurranser. Nr. 5 med Polen under VM i Sapporo i 2007 var et av mange gode resultater han oppnådde med Polen, på en tid hvor han var nest beste på laget, etter Adam Małysz.

## Skiflyging
Bedre skulle det gå i skiflyging. Til tross for en ganske rotete stil, med mye veiving med armer etc., etablerte han seg som en god skiflyger. Han ble nr. 19 under skiflygings-VM i østerrikske Bad Mitterndorf i 2006. I det samme mesterskapet ble han nr. 8 med det polske laget. Han fikk som sagt med seg en av sine to 5. plasser fra Planica. Hans personlige rekord er på 205,5 meter.

## Gode plasseringer fra kontinentalcup
* Vikersund (1)
* Torino (5) 
* Ramsau (2) 
* Lillehammer (1) 
* Velenje (2) og (4) 
* Oberstdorf (3) 
* Titisee-Neustadt (1)

## Sammenlagtplasseringer i verdenscupen

## Referanser


## Eksterne lenker
*
Dictionary of the Middle Ages

***Dictionary of the Middle Ages*** (*Ordbok over middelalderen*) er et kjent leksikon på 13 bind over middelalderen som ble utgitt av *American Council of Learned Societies* (*Det amerikanske rådet for læresteder*) mellom 1982 og 1989. Det ble først tatt initiativ til og startet i 1975 av den amerikanske middelalderhistorikeren Joseph Strayer (1904–1987) ved Princeton University og som selv fungerte som hovedredaktør. Et supplementbind, «Supplement 1» ble lagt til 2003 under redaksjon av William Chester Jordan.

Leksikonet dekker over 100 000 historiske personer, steder, gjenstander og konsepter av «rettmessig forskerinteresse» i 5 000 særskilte artikler på over 8 000 sider skrevet av mer enn  1 300 forfattere fra ulike akademiske institusjoner i USA, men også med enkelte bidrag fra Europa og Asia.

Leksikonet er den største og mest detaljerte leksikon over middelalderen på engelsk, sammenlignbar med det tilsvarende tyske leksikonet på ni bind, *[[Lexikon des Mittelalters]]*.

Symbolet av en «T» snudd opp-ned i en sirkel på bokryggen og omslaget er en kunstnerisk tolkning av T-og-O-kartet som første gang ble beskrevet i *[[Etymologiæ]]*, det første innflytelsesrike encyklopediske verk om middelalderen.

## Referanser


## Litteratur
* Strayer, Joseph, red. (1989): *Dictionary of the Middle Ages*. Charles Scribner's Sons. ISBN 0-684-19073-7
* Jordan, William Chester, red. (2003): *Dictionary of the Middle Ages: Supplement 1*. Charles Scribner's Sons. ISBN 0-684-80642-8

## Eksterne lenker
* ''Dictionary of the Middle Ages'', utgivers nettsted.
* ''Dictionary of the Middle Ages: Supplement 1'', utgivers nettsted.
Pervomajsk (Nizjnij Novgorod oblast)

**Pervomajsk** (russisk: Первома́йск) er en by i Nizjnij Novgorod oblast i Russland. Byen ligger rundt 170&nbsp;km sør for Nizjnij Novgorod. Bynavnet kan oversettes som «Første mai». Frem til 1951 het byen *Tasjino*.

## Demografi
Befolkningsutvikling:
:

## Referanser


## Eksterne lenker
*
Terrorangrepet i Islamabad 15. mars 2008

**Terrorangrepet i Islamabad 15. mars 2008** skjedde da en bombe eksploderte i en italiensk restaurant i Islamabad i Pakistan. Det var det første angrepet rettet direkte mot utlendinger i Pakistan siden 2002.

## Bakgrunn
Den lange rekke med selvmordsaksjoner i Pakistan startet etter at politi og soldater stormet Den røde moské i Islamabad i juli 2007, noe som førte til at over hundre islamittiske studenter ble drept i kampene.

Mere enn 500 mennesker har blitt drept i Pakistan før dette tvilling-angrepet i ulik miltant-relatert voldshendelser, inklusive en rekke selvmordsbomber. Siden 18. februar 2008 har det vært i alt syv bombeattentater i Pakistan, inklusive dette og Terrorangrepene i Lahore 11. mars 2008. Militante grupper har de siste årene vært ansvarlig for flere voldelige aksjoner mot både politivesenet og hæren, som har slått hardt ned på militante i de nordvestlige provinsene i Pakistan.

## Angrepet
Angrepet var rettet mot den restauranten Luna Caprese i Islamabad. Dette er en restaurant som jevnlig brukes av utenlandske diplomater, hjelpearbeidere og journalister. Restauranten var full av amerikanske og kinesiske gjester da bomben gikk av, iflg en som arbeider på stedet. Angrepet skal ha vært en bombe som var plassert der, og ikke en selvmordsbomber.

### Skader
Tre personer ble drept og minst 20 ble såret. En av de drepte var en tyrkisk kvinne. De sårede inkluderer folk fra Japan, Canada, Storbritannia, Tyskland, Italia og Tyrkia, ifølge offisielle kilder. Fem sårede var amerikanere, ifølge pakistansk politi. Sky News meldte at en britisk diplomat ble lettere såret i angrepet. Fire av de sårede var amerikanske FBI-agenter.

## Ansvar
Ingen tok på seg ansvaret for angrepet med en gang, men tidligere angreper i området har pakistanske myndigheter beskyldt pro-Taliban militante grupper, i væpnet konflikt med den pakistanske hæren om å stå bak.

Vestlige nyhetsmedier meldte 16. mars at militante grupper lojale til pro-Taliban kammondøren Baitullah Mehsud hadde tatt på seg ansvaret for terrorangrepet i Islamabad. Mehsud har tidligere fått skylden av pakistanske myndigheter for å stå bak flere andre angrep, inklusive mordet på Benazir Bhutto i desember 2007. Reuters siterte Maulana Omar, en talsmann for Mehsud, som også tok ansvaret for det doble terrorangrepet i Lahore 11. mars.

## Etterforskning
Pakistansk politi arresterte 232 muslimske studenter etter angrepet, i jakten på gjerningsmennene.

## Reaksjoner
*  Den fungerende pakistanske statsministeren, Mohammedmian Soomro, fordømte angrepet.
*  Amerikanske myndigher uttalte at de fordømte den siste i en serie terrorangrep i Pakistan, som har tatt over 500 liv siden januar.

## Se også
* Parlamentsvalget i Pakistan 2008
* Terrorangrepene i Lahore 11. mars 2008

## Referanser
1984 (film)

***Nineteen Eighty-Four*** (eller *1984*) er en britisk dystopisk dramafilm fra 1984 basert på George Orwells roman av samme navn fra 1949. Den tar for seg Winston Smiths liv i Oceania, et oppdiktet land styrt av et totalitært regime. Filmen er regissert av Michael Radford. De ledende rollene spilles av John Hurt, Suzanna Hamilton og Richard Burton (hans siste rolle).

Filmen ble godt mottatt av anmelderne og har fått 81 % på Rotten Tomatoes (2016).

## Sammendrag
I en dystopisk 1984, lever Winston Smith i den totalitære nasjonen Oseania under konstant overvåking fra tanke-politiet. Smith er bosatt i London, hovedstaden i det som tidligere var kjent som England. Winston jobber i et lite kontorlokale for Sannhetsdepartementet som arbeider med å hele tiden skrive om historien i samsvar med partiets bestemmelser fra deres øverste leder, Big Brother. Hjemsøkt av smertefulle minner og rastløse ønsker skriver Winston en hemmelig dagbok over hans private tanker, og skaper dermed bevis for hans tanke-kriminalitet. Imidlertid forsøker han å gjøre dette skjult for overvåkningen, for å opprettholde hans egen sikkerhet.

Livet hans tar en stor vending når han blir kjent med en kollega fra ett annet departement som heter Julia, og de innleder en ulovlig affære. I løpet av deres første møte utveksler de undergravende ideer mot myndighetene før de har sex. De møter flere ganger i all hemmelighet, og nyter et idyllisk liv med relativ frihet og tilfredshet sammen. En kveld blir de plutselige raidet fra Tanke-politiet, og begge to blir arrestert. Det blir senere avslørt at overtredelsene deres ble spilt inn av Mr. Charrington, en hemmelig agent for tanke-politiet. Winston og Julia blir tatt med til "Ministry of Love" hvor de blir fengslet, avhørt og "rehabilitert" hver for seg. Winston blir torturert av O'Brien, et høyt rangert medlem av det innerste partiet.

O'Brien instruerer Winston om myndighetenes virkelige formål, og forteller om praksisen med å holde to motstridende tanker i sinnet samtidig. O'Brien forteller at Winston skal bli utsatt for det verste i verden, designet spesielt rundt Winstons personlige fobier. Når han blir konfrontert med denne uutholdelige skrekken, som viser seg å være et bur fylt med ville rotter, bryter Winston sammen og han avviser hysterisk sin troskap til Julia. Winston er nå fullstendig underkastet og renset for alle opprørske tanker, impulser eller personlige tilknytninger, og han blir gjenopprettet til fysisk helse og løslatt. Winston vender tilbake til Chestnut Tree Café, hvor han tidligere hadde sett de rehabiliterte tanke-kriminelle Jones, Aaronson og Rutherford som en gang var fremtredende, men senere vanærte medlemmer av det innerste partiet. Der blir Winston oppsøkt av Julia, som ble "rehabilitert" på samme måte som Winston. Etter at Julia går sin vei, tilstår Winston hans "forbrytelser" mot myndighetene og ber om tilgivelse fra befolkningen.

## Skuespillere
* John Hurt som Winston Smith
* Rupert Baderman som en ung Winston Smith
* Richard Burton som O'Brien
* Suzanna Hamilton som Julia
* Cyril Cusack som Mr. Charrington

## Referanser


## Eksterne lenker
*
Harestua skole

**Harestua skole** er en barne- og ungdomsskole på Harestua i Lunner kommune i Akershus. Skolen har 405 elever fordelt over ti klassetrinn. Elevene på 1.-7.trinn kommer hovedsakelig fra Stryken i sør til Rundelen i nord. På ungdomstrinnet får også elevene fra Grua sitt ungdomsskoletilbud på Harestua.

## Historie
Da kravet om fast skole ble innført i 1882 ble undervisningen for elever i Harestua krets gjennomført på Harestuen Gård. Det første skolebygget på Harestua stod ferdig i 1898, i bygget som i dag er kjent som Gamleskolen*.* Et nytt skolebygg ble åpnet på dagens plassering i desember 1964.

Skolen var for liten allerede ved åpningen og fikk sitt første tilbygg allerede året etter. I årene som fulgte har skolem blitt utvidet en rekke ganger, i takt med befolkningsøkningen på Harestua. 

## Referanser


## Eksterne lenker
*
Gamlebyen i Warszawa

**Gamlebyen** i Warszawa (polsk *Stare Miasto*, i dagligtale også kjent som *Starówka*) er en delbydel i Warszawa, beliggende ved Wisła. Den ble i1980 ble innskrevet  på UNESCOs liste over verdens kulturarv. Gamlebyen ble fremhevet som et eksempel på en nesten fullstendig gjenoppbygning av et historisk kulturminneområde, etter ødeleggelsene under andre verdenskrig.

De viktigste severdighetene i Gamlebyen er Slottsplassen med Kongeslottet, Sigismundsøylen og Kobbertakspalasset, Gamlebytorget med mursteinshus, Bymurene med Portfestningen, St. Johannes døperens katedral, Jesuittkirken og St. Martin kirke.

## Historie

Gamlebyen i Warszawa ble opprettet på 1200-tallet, og ble omringet med bymurer før 1339. Byen utviklet seg opprinnelig rundt slottet til de masoviske hertugene, som ble senere til Kongeslottet. Gamlebytorget ble anlagt mot slutten av 1200-tallet eller begynnelsen av 1300-tallet, sammen med hovedgaten som forbandt slottet med Nybyen i nord. 

Et rådhus ble bygd før 1429 på Gamlebytorget, men ble revet ned i 1817. I 1701 ble plassen ombygd av Tylman van Gameren. Siden 1900-tallet har de fire sidene av markedsplassen vært oppkalt etter de fremtredende polakkene Ignacy Zakrzewski (sørsiden), Hugo Kołłątaj (vestsiden), Jan Dekert (nordsiden) og Francziszek Barss (østsiden). 

I 1918 ble Kongeslottet nok engang setet til Polens høyeste myndigheter – presidenten og hans kanselli. Mot slutten av 1930-tallet var Gamlebyen i ferd med å bli grundig renovert etter initiativ fra borgmesteren Stefan Starzyński. Renovasjonen ble imidlertid avbrutt med begynnelsen av andre verdenskrig. 

Under den tyske invasjonen av Polen i 1939 ble en stor del av Gamlebyen ødelagt av Luftwaffe, som siktet mot byens sivile bosetninger og historiske luftminner som ledd i terrorbombingen. Under okkupasjonen ble deler av Gamlebyen gjenoppbygd, men det som var igjen ble systematisk sprengt i luften av tyskerne etter Warszawaoppstanden i 1944. En statue til minne om oppstanden står i dag ved Gamlebyens middelaldermurer. 

Etter krigen bestemte man seg for å gjenoppbygge Gamlebyen til dens 1700-tallsform, med bevart byplan fra 1100- og 1200-tallet. Rekonstruksjonen ble utført i årene 1952–1955, ved bruk av så mange av de opprinnelige arkitektoniske fragmentene som mulig. Gjenoppbygningsprosjektet ble skapt av en gruppe arkitekter i samarbeid med historikere og kunsthistorikere, på grunnlag av bevarte historiske malerier av Warszawa, blant annet Bernardo Bellottos vedutamaleri fra 1700-tallet.
## Referanser

## Eksterne lenker
*
Nybyen i Warszawa

**Nybyen** i Warszawa (polsk *Nowe Miasto*) ble anlagt i det 15. århundre nord for Gamlebyen og forbundet med denne gjennom Freta-gaten, som begynner ved Portfestningen. Det var her blant annet Marie Curie vokste opp. 

De viktigste severdighetene i Nybyen er Den helligste Jomfru Marias hjemsøkelses kirke, St. Kasimir kirke, Helligåndskirken, St. Jacek kirke, St. Frans kirke, St. Benon kirke, Raczyński-palasset, Sapieha-palasset, Nybytorget med mursteinshus, Mostowa-gaten, Freta-gaten og Maria Skłodowska Curie-museet. 

## Historie

Warszawa, som var omringet av bymurer, viste seg å være for liten for den tilstrømmende befolkningen i det 14. århundre. I 1408 opprettet Janusz I av Masovia en ny by, den såkalte Nye Warszawa (*Nowa Warszawa*), nord for Gamlebyen ved veien til byen Zakroczym. Nybyens våpenskjold fremstilte en jomfru med en enhjørning, og rådhuset befant seg på midten av Nybytorget. Nybyen ble innlemmet i Warszawa først i 1791 etter opphevelsen av Warszawa-jurydykaene. 

Slik som Gamlebyen ble nesten hele Nybyen sprengt i luften av de tyske nazistene under andre verdenskrig, og ble senere gjenoppbygd etter krigen på 1950-tallet.
Knut Halmrast

**Knut Halmrast** (født 19. desember 1959) er en norsk komponist, gitarist og musikkprodusent. Han har blant annet laget musikk til filmene *[[Aldri mer 13]]* og *[[Maja Stenansikt]]* (sammen med Håkon Iversen).  Han er bror av jazzgitaristen Tor Halmrast.

## Plateutgivelser
* 1989:  *Lydia* (Knut Halmrast og Arne Nøst) og platen Dia, med musikere som Björn J:son Lindh, Marilyn Mazur, Nils Petter Molvær, Paolo Vinaccia, Audun Erlien, Lars Danielson, Atle Bakken, Franz Bak og Audun Kleive.
* 2003: Soloprosjektet *Little Pillow*, vokalistene Hilde Marie Kjersem, Torun Eriksen og Mara Oldenburg. Musikalsk hjelp fra blant andre Jørun Bøgeberg, Terje Gewelt, Alfred Janson, Ole Henrik Moe, Arne Hiorth og Morten Brenne.

## Musikk til filmer og TV-serier
* 1989: *[[Dolce vita]]* 
* 1996: *[[Aldri mer 13!]]* 
* 1996: *[[Maja Steinansikt]]*
* 1998: *[[Floyd's Fjord Fiesta]]* TV-serie 
* 1998: *[[Kineseren]]* 
* 2000: *[[Laila og lille-Laila]]* TV-serie
* 2003: *[[Mors lille Ole]]*

## Eksterne lenker
* Knut Halmrasts hjemmeside
* IMDB om Knut Halmrast
Elin Kristiansen

**Elin Synnøve Kristiansen** (født 9. juli 1968 i Elverum) er en norsk tidligere skiskytter som representerte Vestre Trysil Idrettsforening. Hun var med på Norges lag som ble verdensmester i lagkonkurransen i VM i skiskyting 1995 i Antholz.

Kristiansen deltok i vinter-OL for Norge i 1992 i Albertville og i 1994 på Lillehammer med 9.-plass på 15 km i 1992 som beste individuelle resultat.

## Meritter
* VM 1995: Gull i lagkonkurransen
* VM 1988: Sølv på normaldistansen og i stafetten
* VM 1989: Sølv i lagkonkurransen
* VM 1990: Sølv på stafetten, bronse på normaldistansen
* VM 1991: Sølv på stafetten

## Verdenscupseire

## Referanser


## Eksterne lenker
*
Johan Friedrich Schwabe

**Johan Friedrich Schwabe** (født 13. februar 1749 på Sakslund i Stange, død 2. september 1821 på Rør i Ringsaker) var en norsk embedsmann. Han var den første inspektøren for Nordgrønland og den siste lagmannen på Opplandene.

## Liv
Han var sønn av sorenskriver over Hedmarken Hans Henrik Schwabe (1713–1776) og Rebekka Hof. Fra 1752 til 1759 eide faren gården Sakslund i Stange. Forholdet mellom foreldrene var dårlig. Til slutt ble de skilt og den unge Johan Fredrik fulgte med moren. På hennes bekostning fikk han undervisning ved Odense katedralskole. I 1766 tok han *[[examen artium]]* og tok deretter anneneksamen ved Københavns Universitet. Deretter reiste han tilbake til Norge og var kontorist og senere edsvoren fullmektig hos forskjellige sorenskrivere i omkring åtte år. Først i 1776 kunne han ta danskspråklig juridisk eksamen ved universitetet. Han ble dermed *[[examinatus juris]]*.

Tilbake i Norge ble Schwabe assistent hos sin far og etter dennes død konstituert som hans etterfølger i Hedmarken sorenskriveri. Han fikk imidlertid ingen utnevnelse til sorenskriver da embetet ble delt i Nordre og Søndre Hedmarken sorenskriverier i 1777, og måtte reise tilbake til København for å søke embete (sollisitere). Først i 1779 fikk han et embete som kongelig inspektør på Grønland. Han skulle holde oppsyn med forholdene på Grønland for den danske regjeringen, særlig handelen og hvalfangsten.

På Grønland opprettet Schwabe en «Hjelpekasse for trengende Grønlendere», som ved hans tilbakereise hadde en kapital av 3122 riksdaler. Han gikk også inn for å modernisere hvalfangsten, som da ble drevet med grønlandske konebåter. Høsten 1785 måtte han utføre tiltak for å begrense spredningen av en pest som var brutt ut. I 1786 kunne han vendte tilbake til Danmark etter en besværlig reise.

I København ble han i 1788 utenevnt til medlem av den grønlandske handelskommisjonen. Men da hadde han allerede søkt om det ledige embetet som lagmann på Opplandene. Han ble utnevnt til lagmann 11. januar 1788, men måtte inntil videre la embetet bestyre av kanselliråd Jens Grømbach Wessel, fordi han var bundet av arbeidet i den grønlandske handelskommisjonen. Først i 1789 kunne han flytte til Opplandene, hvor han tok bolig på lagmannsgården Rør i Ringsaker. Schwabe beholdt embetet til 1797, da lagstolene ble opphevet ved omleggingen av domstolene etter forordningen av 11. august samme år. Han fikk en pensjon på 1000 riksdaler, og kjøpte lagmannsgården Rør av staten for 5400 riksdaler.

Med sin kone Birgitha eller Berthe Henrichsdatter Larsen fikk han seks barn. I året 1800 ble han skilt, mot å betale henne 100 riksdaler i året. Datteren Margrethe Marie ble gift med sogneprest Hans Heyerdahl, mens datteren Rebekka ble gift med prosten Bull i Nes. Sønnen Christian Schwabe deltok i almuebevæpningen på Opplandene under krigen med Sverige og ble senere prokurator. Schwabe hadde også en pleiesønn, Johan Fredrik Jørgensen Schwabe, som ble sogneprest i Rennebu.

## Referanser


## Kilder
* Familien Valeurs hjemmeside
*
Charlotte Perrelli

**Charlotte Perrelli** (født **Nilsson** 1974) er en svensk danseband- og popsanger som vant Eurovision Song Contest 1999 med låten «Take Me to Your Heaven».

Siden da har Perrelli opptrådt i en rekke programmer i Sverige. Hun deltok også i oppladningsprogrammene foran Eurovision Song Contest. Blant annet som Sveriges panelmedlem i 2007 sammen med Thomas Lundin, Per Sundnes, Eiríkur Hauksson og Adam Duvå Hall. Perrelli var medlem av dette panelet i 2005 og 2007.

Den 15. mars 2008 vant hun Melodifestivalen og representerte Sverige i Eurovision Song Contest 2008 med sangen «Hero» i Beograd, hvor hun endte på 18. pass.

## Diskografi
; Album
* 1999 – *Charlotte*
* 2001 – *Miss Jealousy*
* 2004 – *Gone Too Long*
* 2006 – *I din röst*
* 2008 – *Hero*
* 2008 – *Rimfrostjul*
* 2012 – *The Girl*
* 2013 – *Min barndoms jul*
* 2017 – *Mitt liv*

; Singler (utvalg)
* 1999 – «Tusen och en natt»
* 1999 – «I Write You a Love Song»
* 2000 – «Damn You»
* 2001 – «You Got Me Going Crazy»
* 2001 – «Miss Jealousy»
* 2003 – «Broken Heart»
* 2006 – «Million Miles Away»
* 2006 – «I din röst» (promo)
* 2007 – «Jag är tillbaks»
* 2008 – «Hero»
* 2008 – «Bullet»
* 2008 – «Addicted»
* 2009 – «Have Yourself a Merry Christmas» (med Ole Edvard Antonsen)
* 2010 – «Mitt livs gemål» (med Magnus Carlsson)
* 2012 – «The Girl»
* 2012 – «Little Braveheart» (med Kate Ryan)
* 2012 – «Not Just Tonight»
* 2012 – «Don't Cry for Me Argentina»
* 2013 – «Nu är julen här igen»
* 2015 – «Bröllopsvalsen»
* 2016 – «Här står jag»
* 2016 – «Höstens sista blomma»
* 2017 – «Mitt liv»

## Referanser


## Eksterne lenker
* 
* 
* 
* 
* Offisiell YouTube-profil
Raffaele Palladino

**Raffaele Palladino** (født 1984) er en italiensk fotballtrener og tidligere fotballspiller som er hovedtrener Atalanta

Han spilte inntil sommeren 2008 for Serie-A klubben . Han fikk sin seriedebut for Juventus den 27. august 2005.

## Referanser


## Eksterne lenker
*
Sarek

**Sarek** er en nasjonalpark i den vestre delen av Jokkmokk kommune i Lappland i Sverige. Den ble opprettet i 1909. Kungsleden som går fra Kvikkjokk til Saltoluokta passerer rett sør for nasjonalparken. Den grenser mot Padjelanta nasjonalpark i vest og mot Stora Sjöfallets nasjonalpark i øst og nord. Sarek er et utpreget høyfjellsområde, som omfatter 1970 km² med åtte topper over 2000 meter. Sarektjåhkkå *Stortopp* er høyeste punkt på 2089 moh, og etter svenske forhold er det forholdsvis mye isbreer i området. I tillegg er det et hundretall topper over 1800 meter.

Sarek er et av Sveriges mest kjente områder for fjellturisme, men egner seg ikke for uerfarne besøkende da det ikke finnes overnattingssteder i området. Mengden smeltevann fra snø og isbreer kan bli svært stor på våren og sommeren og gjør at vading av elver blir risikofylt.

Det finnes noen broer i området, samt en nødtelefon i *Mikkelstugan* i nærheten av Ruohtesvágges munning i øvre Rapadalen.

Sarek nås lettest fra Kvikkjokk (østover via Kungsleden eller vestover via Tarradalen), i nord fra Ritsem eller fra øst via Saltoluokta eller Seitevare.

## Referanser


## Eksterne lenker
* 
* Naturvårdsverket – Sarek nasjonalpark
* Lantmäteriverkets fjellkart BD10
* Jokkmokk kommune
* Vandringsturer i Sarek
Semjonov (by)

**Semjonov** (russisk: Семёнов) er en by i Nizjnij Novgorod oblast i Russland. Byen ligger rundt 60&nbsp;km nord for Nizjnij Novgorod. Innbyggertall:  (folketelling 2002).

## Historie
Byen ble grunnlagt på begynnelsen av 1600-tallet som en bosetning av gammeltroende. Den ble første gang nevnt som Semjonovs landsby i 1644, senere som landsbyen *Semjonovo*, og fra 1779 som byen Semjonov.

Fra begynnelsen av 1800-tallet til tidlig på 1900-tallet var den et senter for gammeltroende-bevegelsen og det eneste stedet hvor gammeltroendes religiøse gjenstander som lestovka-bønneperler ble produsert.

## Økonomi og håndverk
Byen er kjent som et av de største sentrene for tradisjonelle håndverk som Khokhloma-tremaling og matrjosjka-dukker. 

Fra 1918 ble khokhloma-tremaling et dominerende håndverk i Semjonov. I 1960 ble Semjonov organisert som en fabrikk kalt *Khokhlomskaja rospis* (russisk: Хохломская роспись, dvs. Khokhloma-maling).

Denne fabrikken spesialiserte seg på produksjon av håndmalte tregjenstander (fra bordvarer til leketøy og møbler) med en unik stil, og også matrjosjka-dukker, markedsført som souvenirer. Fabrikken tilbyr omvisninger på de forskjellige produksjonsstadiene, og de besøkende kan se håndverkere lage og male gjenstandene i tradisjonell russisk stil.

## Referanser


## Eksterne lenker
* 
* Semjonov på MojGorod.ru (russisk)
Padjelanta nasjonalpark

**Padjelanta nasjonalpark** (fra lulesamisk: *Badjelánnda* med betydningen «høylandet») er Sveriges største nasjonalpark og ligger i Lappland ved grensen mot Norge. Den norske Rago nasjonalpark grenser til Padjelanta. 

Parken er hovedsakelig et høyfjellsplatå rundt sjøene Vastenjaure og Virihaure. Om sommeren driver samene reindrift ved Stáloluokta og Árasluokta. En del vekster som raggmure (*Potentilla hyparctica*) og dvergarve (*Arenaria humifusa*) finnes ikke noe annet sted i Sverige. Typiske dyrearter er rein, fjellrev, lemen, snøugle, jerv og kongeørn.

Padjelantaleden med turisthytter for hver dagsetappe går gjennom parken.

## Referanser


## Eksterne lenker
* 
* Naturvårdsverket – Padjelanta nasjonalpark
Toppidrettssenteret

**Toppidrettssenteret** er navnet på treningssenteret til Olympiatoppen i Oslo. Senteret ligger ved Sognsvann, ved Nordmarka, og er tilholdssted for toppidrettssatsingen til Norges idrettsforbund og olympiske og paralympiske komité. 

## Om senteret
Senteret er godt tilrettelagt for trening og treningssamlinger, med moderne utstyr egnet for allsidig trening. Treningssenteret har som mål å være et ledende kompetansesenter for fysisk trening og testing. I tilknytning til treningssenteret ligger en kunstgressbane med friidrettsbane med kunstdekke. Ved banen ligger også en skinne til trening for dytting av kjelke til aking. Videre finnes bandybane, utendørs basketballbane, en mindre skøytebane, og et område tilrettelagt for friidrettens kastøvelser.

Flere av anleggende brukes i fellesskap med Norges idrettshøgskole som er Toppidrettssenterets nærmeste nabo.

Senteret har eget sportshotell, som tilbyr overnatting i 32 rom og bespisning, samt fem møtelokaler og peisestue. 

Helseavdelingen ved senteret er utformet med tanke på idrettsutøvere på høy nivå. Leger, fysioterapeuter og massører med ekspertise innen toppidrett tilbyr sine tjenester her.

## Fysiologiske tester
Ved senteret tilbyr Olympiatoppen gjennomføring av tester av spenst, hurtighet og styrke. Spensttestene foregår på *Boscomatte*, og tester vertikal spenst. Hurtighetstestene foregår på treningssenterets 40 meters løpebane. Innen muskelstyrke tilbys tester for 1RM (maksimal styrke) og submaksimal styrke i en rekke øvelser.

Testing av fotballspilleres hurtighet har på 2000-tallet gitt en del pressedekning, og ført til spekulasjoner om norges raskeste fotballspiller. Basert på nyhetsoppslag er dette en uoffisiell liste over *Norges raskeste fotballspillere* etter tester på TIS:

## Brann

26. september 2010 meldte *[[VG]]* at det brant på Toppidrettssenteret. Flere personer skulle ha bli evakuert og store mannskaper satt inn i kampen mot flammene.

## Referanser


## Eksterne lenker
* Senterets nettside
Noahs dyrebare øy

***Noahs dyrebare øy*** (engelsk: *Noah's Island*) er en britisk animert eventyrserie for barn som ble produsert mellom 1997 og 1999 for Den europeiske kringkastingsunionen (EBU). 

Det ble produsert tilsammen 39 episoder, fordelt på tre sesonger med 13 episoder hver. Hver episode var på 28 minutter. Serien ble regissert av Philippe Leclerc og Alan Simpson og skrevet av Elphin Lloyd-Jones og John M. Mills. Serieskaperne hadde tidligere laget *[[Flukten fra Dyreskogen|Flukta frå Dyreskogen]]*, også for Den europeiske kringkastingsunionen.

Følgende nasjonale kringkastingsselskaper stod bak produksjonen: ORF (Østerrike), BRTN og RTBF (Belgia), Danmarks Radio (Danmark), Yle (Finland), France 2 og France 3 (Frankrike), Westdeutscher Rundfunk/ARD (Tyskland), RTÉ (Irland), RAI (Italia), VPHO (Nederland), NRK (Norge), RTVSLO (Slovenia), SVT (Sverige), TSI og TSR (Sveits) og BBC (Storbritannia).

*Noahs dyrebare øy* ble sendt på Barne-TV av NRK.

## Handling

Serien handler om isbjørnen Noah og en rekke andre dyr som var tatt til fange og var på vei til London Zoo. Skipet med dyrene forliste imidlertid i en storm, og dyrene rømte. Dyrene finner et fristed på en mystisk flytende vulkanøy. De finner ut hvordan de kan styre øya og starter en reise til en øy Noah kaller Diamantina. Underveis plukker de opp andre dyr som har problemer.

*Noahs dyrebare øy* har blitt rost for å ta opp økologiske temaer på måte som appellerer til barn.

## Norske stemmer
* Trond Brænne som Noah
* Kim Fangen som Sacha 
* Håvard Bakke som Reg
* Wenche Foss som Salome
* Kim Fangen som Manumtmann
* Kari Simonsen som Ursula
* Lena Meieran som Woomora

## Eksterne lenker
*
Tummas Símunarson

**Tummas Símunarson** (død 1608) var
lagmann på Færøyene fra 1601 til 1608.

Tummas Símunarson var færøying. Fra 1584 var han forpakter av et større gårdsbruk i Kaldbak.
Lite er ellers kjent om Tormóðsson fra historien.

## Litteratur
**Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
Direktøren for det hele

***Direktøren for det hele*** er en dansk absurd filmkomedie fra 2006, skrevet og regissert av Lars von Trier. Den ble produsert av Meta Louise Foldager Sørensen, Vibeke Windeløv og Signe Jensen for Zentropa.

Filmen er tatt opp med hva von Trier kaller «automavision»; et automatisk eller datastyrt kamera.

## Handling
Da Ravn startet sitt IT-firma oppfant han en direktør for å ta de store og ubehagelige beslutningene. Denne påståtte sjefen bor i Amerika, og kommuniserer utelukkende med personalet via e-post. På den måten kan alle de upopulære avgjørelsene tilskrives denne fraværende lederen, samtidig som den konfliktsky Ravn kan ta kreditt for alle de populære tiltakene selv. Blant de upopulære avgjørelsene er å selge hele selskapet, noe som inkluderer oppsigelse av de fleste ansatte. Men når han skal selge firmaet til noen islendinger, insisterer de på å møte direktøren.

Ravn leier derfor inn skuespilleren Kristoffer, som ikke er særlig suksessfull, til å spille den påståtte direktøren. Ravn blir snart nødt til å utvide Kristoffers oppgaver: Han skal være til stede ved bedriften i en hel uke. Men det viser seg også at Ravn har en lang historie med å påvirke individuelle ansatte med personlige e-poster fra denne påståtte «sjefen» fra USA, og en gang foreslo han til og med ekteskap med den ansatte Heidi - noe Kristoffer nå sier ja til. Kristoffers oppførsel setter Ravns planer ytterligere i fare. Også Kristoffers eks-kone Kisser, som representerer de potensielle islandske kjøperne som advokat, kjenner til spillet deres.

## Rolleliste

## Referanser

 
 


## Eksterne lenker
*
Antonov An-22

**Antonov An-22** (NATO-kallenavn: *«Cock»*) er et transportfly utviklet i det tidligere Sovjetunionen. An-22 var det største flyet i verden da det fløy første gang i 1965. Det be bygget totalt 66 fly av denne typen, fra 1965 til 1976.

## Spesifikasjoner

## Referanser
Antonov An-30

**Antonov An-30** (NATO-kallenavn: *«Clank»*)  er et rekognoseringsfly utviklet i det tidligere Sovjetunionen.

An-30 er basert på transportflyet An-24RT, men er utstyrt for fotorekognosering og overvåkning. An-30 har en glassnese for navigatøren og kan i tillegg til kameraer og fotoutstyr utstyres med forskjellig overvåkningsutstyr.

## Spesifikasjoner

## Referanser
Thomas Ryjord

**Thomas Ryjord** (født 1978) er en norsk musiker. 

Ryjord spilte gitar i Johndoe fra 1997 til 1999. Han spilte gitar i hardcorebandet Rifu fra 2000-2002. I 2002 etablerte han hardcorebandet Desperado, hvor han var vokalist og frontfigur fram til at bandet la opp i 2008. Vinteren 2015 ble han nytt medlem i trondheimsbaserte Døden, et band som består av medlemmer fra Desperado, Disko Violente, The Reilly Express og Black Moon Circle. 

I 2002 etablerte han Dead Letter Records som har gitt ut et tjuetalls utgivelser med artister som Silence The Foe, Youthpictures of Florence Henderson, IOU, Johndoe, Desperado og Rest of My Life. Sist registrerte utgivelse var med Oslobandet Accidents Never Happen i april 2009. 

Årene 2005-2009 jobbet han for Storåsfestivalen, som bookingansvarlig og festivalsjef. I 2006 etablerte han bookingbyrået i Polar Artist A/S. I 2011 etablerte han sammen med flere andre musikkfestivalen og konferansen Trondheim Calling hvor han jobber som daglig leder frem til 2023.  Han har også jobbet som manager for den norske popgruppa Team Me. 

## Referanser


## Eksterne lenker
* Ballade: Et rop fra trøndelag 
* Adressa: Bråkmakeren 
* Ballade: Rastløse desperadoer gjør det sjæl
Alene Emere

**Alene Emere** (født 1. januar eller 5. mars 1982) er en etiopisk langdistanseløper. I 1998, som 16 åring, fikk han bronsemedalje på 10&nbsp;000 meter under junior-VM. I 2002 ble han utestengt i to år for bruk av nandrolon.

## Referanser


## Eksterne lenker
*
Boeing EC-135

**Boeing EC-135** er et amerikansk kommando- og kommunikasjonsfly. 

EC-135 er basert på tankflyet Boeing KC-135 Stratotanker men er spesialisert og utstyrt som flyvende kommando- og kommunikasjonssentraler. Opprinnelig ble EC-135 utviklet for å fungere som en flyvende kommandopost for bombeflyflåten til Strategic Air Command.

Flytypen ble pensjonert i år 2000, og erstattet av Boeing E-6 Mercury i det amerikanske forsvaret.

## Spesifikasjoner

 

## Eksterne lenker
Errebbah Mostafa

**Errebbah Mostafa** (født 1. august 1971 i Douar Krazza Marokko) er en langdistanseløper som representerer Italia. Karrierens høydepunkt er en 15. plass på halvmaraton under VM i 2001, med tiden 1.02.19 som også er personlig rekord. I 2005 ble han utestengt i to år.  

## Referanser


## Eksterne lenker
*
Platåberg

**Platåberg**, også omtalt som «flatberg», «tavlefjell», er fjell generelt beskrevet med bratte fjellsider og en flat topp. Flere fjell har bokstavelig fått navn grunnet dets ytre framtoning, eksempelvis ble Platåberget på Svalbard erstattet som navn i 1910 fra tidligere Kolberget (som ble brukt mellom 1866 og 1910). 

## Beskrivelse

Slike fjell er gjerne dannet ved at et platå blir gjennomskåret og den jevne overflaten oppstår som regel av at bergartene ligger lagdelt horisontalt, og at den øverste er motstandskraftig mot erosjon. Det er et geomorfologisk begrep for å beskrive en viss type berggrunner, framkommet gjennom at diabas i den geologiske tidsperioden perm la seg som et dekke mellom ulike deler av den paleozoiske lagoppbygningen. Slik ble den underliggende berggrunnen hindret i å erodere i de påfølgende millionene med år.

Velkjente platåfjell er Masadafjellet i Israel og Table Mountain i Sør-Afrika utenfor Cape Town. Kjente platåberg i Norge er Ekeberg i Oslo og Platåberget på Svalbard.

Begrepet «flat» er relativt når platåberg omtales, og ofte er betegnelsen basert på utseendet til terrenget sett på avstand eller fra under det. Et eksempel er amerikanske Mesa Verde i Colorado, hvor den «flate toppen» av fjellet faktisk har både et bølgende terreng og preget av tallrike dype kløfter og tørre vannløp (*arroyo*), men likevel virker fjelltoppen flat sett fra nesten alle retninger.

## Begreper
Det geologiske begrepet er på norsk og svensk «platåberg». På svensk tidligere kalt «taffelberg» (*taffel* = selskapsbord) noe som er beslektet med det engelske begrepet «table» eller «tableland», bokstavelig «spisebord».

Denne typen landform har flere navn, for eksempel:
* Platå, generelt
* Butte (i Amerika)
* Mesa (i Amerika)
* Tepui (i Sør-Amerika)
* Tuya  (i Amerika)

## Referanser


## Eksterne lenker
*
Lysbombe

En **lysbombe** er en bombe som vanligvis slippes ut fra fly. Disse bombene er konstruert for å avgi et sterkt lys. Slike bomber brukes blant annet til fotografering, og til belysning av kampområder om natten. De kan stilles inn til å eksplodere i forskjellige høyder, for derved å kunne belyse områder av forskjellig størrelse og med varierende lysstyrke. 

Etter at det har kommet bedre nattoptikk, satellittbilder og stealth-fly brukes ikke lenger disse bombene militært.
Erling Enger

**Erling Enger** (født 17. mai 1899 Fåberg (Lillehammer), Oppland, død 12. februar 1990 i Oslo) var en norsk kunstmaler og blir ofte kalt *humoristen i norsk malerkunst*. Han fikk kunstutdannelse ved Statens håndverks- og kunstindustriskole og Statens kunstakademi i Oslo. Under påvirkning fra blant annet tysk ekspresjonisme lagde han en mengde fargerike malerier med motiver fra hjemkommunen Enebakk.

Nasjonalgalleriet har flere av hans fremstillinger fra Enebakk, deriblant *Landskap, Enebakk* fra 1943, *I Skogen* fra 1944, *Vinter, Enebakk* fra 1961 og *Måneskinn* fra 1947. Et av hovedverkene fra Enebakk er *Gammel gård*, som viser tunet på Børter gård med Ragnhild Jølsens gjenferd som et symbol på bygdas kulturelle arv.

Erling Enger er far til Babben Enger Damon og Per Engebret Stockfleth Enger.

## Priser (utvalg)
* 1969 – Ulrik Hendriksens minnestipend

## Referanser


## Eksterne lenker
* Enebakk kommune om Erling Enger
* Storebrands malerier av Erling Enger
* Erling Enger hos Store norske leksikon
* Erling Enger utdypning hos Store norske leksikon
Kris Boyd

**Kris Boyd** (født 18. august 1983) er en skotsk tidligere fotballspiller. 

Han har også tidligere spilt for Kilmarnock, sammen med lagkollegaen Steven Naismith som også er født i Irvine og i Kilmarnock. Boyd er den mestscorende fotballspilleren i Skottland gjennom tidene med sine 166 mål (pr 7. desember 2013). 

## Karriere
### Kilmarnock
Boyd startet karrieren sin i Kilmarnock. Han debuterte i 2001 i den siste kampen i året mot storklubben Celtic FC. Året etter fikk han nye sjanser hos den nye manageren og scoret fem mål i sesongen 2001–2002. 

Året etter scoret Boyd tolv mål og det var gjennombruddsesongen for Kris Boyd. Han ble kåret til årets unge spiller i Kilmarnock. Året etter gikk det enda bedre da han nettet 19 ganger.

I 2005-2006-sesongen gjorde han det så bra at de engelske klubbene Cardiff og Sheffield Wednesday la inn et bud på rundt 500&nbsp;000 pund fra begge klubbene. Boyd avslo på direkten.

### Rangers FC
Den 22. desember 2005 var det klart at han skulle signere for storklubben Rangers FC når overgangvinduet åpnet 1. januar. Da han signerte var den opprinnelige lønnen på 40&nbsp;000 pund, men denne ble da doblet. 

Han debuterte allerede 7. januar 2006 Peterhead i den skotske cupens tredje runde, og scoret hat-trick i kampen da de vant 5-0. Han scoret 20 mål på en sesong da han startet bare 17 kamper, men spilte mange som innbytter og kom innpå som joker og scoret veldig mange mål. Han var den første spilleren som ble toppscorer for to klubber på ett år. 

Han scoret to mål i UEFA-cupen det året for Rangers FC. Det peneste målet Boyd har scoret er en hel-volley fra 30 meters hold i kampen der de spilte 2-2 mot Dunfermile. 

Boyd scoret sitt 100. mål i serien mot rivalen Celtic FC i et Old Firm-oppgjør hvor Rangers vant 2-0. Han scoret sitt 50. mål i september 2006.

### Middlesbrough
5. juli signerte han en toårskontrakt med Middlesbrough FC
### Landslagskarriere
Han debuterte 26. september 2006 i kampen da Skottland slo Bulgaria 5-1. Han scoret ett mål i den kampen. Han har spilt 16 kamper og scoret 7 mål. Da han spilte på de alderbestemte klassene U-21 og U-19, var han fast på disse landslagene.

## Referanser


## Eksterne lenker
*